PRIPREMA ZA IZVEDBU NASTAVNOG SATA

|  |  |  |
| --- | --- | --- |
| DATUM |  | RAZRED:  |
| UČITELJICA/UČITELJ |  |
| NASTAVNI PREDMET | Hrvatski jezik |
| NASTAVNA CJELINA | književnost |
| NASTAVNA TEMA | Lektira |
| NASTAVNA JEDINICA | Jacob i Wilhelm Grimm: **Bajke, Crvenkapica** |
| KLJUČNI POJMOVI | priča, lik |
| OBRAZOVNA POSTIGNUĆA | ostvariti vezu (komunikaciju) s kratkim proznim djelima potaknutu pitanjima zatvorenog i otvorenog tipa; spoznati, doživjeti i iskazati doživljaj kratke priče stilski i sadržajno primjerene učeniku; zamijetiti i međusobno razlikovati likove u priči; zapaziti osnovne etičke osobine: dobar – loš |
| OBRAZOVNE ZADAĆE | - upoznati i razumjeti sadržaj priče (bajke)- izraziti doživljaj teksta u cjelini- razlikovati događaje i njihov slijed- imenovati likove i odrediti osnovne osobine (dobar – loš)- u razgovoru iskazati poruku umjetničkog teksta- obogaćivati učenički rječnik književnim leksikom | NASTAVNE METODE:heuristički razgovor, izlaganje, demonstracija, metoda čitanja, pisanja, crtanja…/ frontalni, individualni |
| FUNKCIONALNE ZADAĆE | - razvijati sposobnost imaginacijskog i racionalnog doživljaja umjetničkog teksta interpretativnim čitanjem- razvijati sposobnosti stvaralačkog mišljenja, logičkog povezivanja i zaključivanja- razvijati sposobnosti govornog i pismenog izražavanja i stvaranja- razvijati kreativnost i maštu | IZVORI ZNANJA, SR.POM.lektirna knjiga, ploča, kreda, nastavni listići, poticajni plakat |
| ODGOJNE ZADAĆE | - dovesti učenike do prihvaćanja i razumijevanja pozitivnih odrednica književno-umjetničkog djela- razvijati estetske dimenzije učenikove ličnosti, osobnog odnosa prema priči i osobnom stvaralačkom izražavanju- razvijanje samostalnosti i radnih navika- razvijanje ljubavi i interesa prema književno-umjetničkom tekstu | OBLICI RADAindividualni, frontalni, skupni |
| Aktivnosti: igra asocijacija,čitanje naslova i lijepljenje na ploču, slušanje priča, odgovaranje na pitanja, razgovor, pisanje, crtanjeKORELACIJAunutarpredmetna (odgovaranje na pitanja, dopunjavanje rečenica); likovna kultura (ilustracija) |
| PLAN PLOČE **JACOB I WILHELM GRIMM****BAJKE**CRVENKAPICA |
| TIJEK NASTAVNOG SATAMOTIVACIJADonosim na sat vrećicu u kojoj se nalaze neki predmeti; učenik iz vrećice izvlači predmet koji bi ga trebao asocirati na neku bajku koju smo pročitali u proteklih mjesec dana (primjerice, crvena kapa i lovački šešir asocirat će učenika na „Crvenkapicu”, kamenčići i vještičja maska asocirat će ih na bajku „Ivica i Marica”, vilin štapić i cvijet ruže na „Trnoružicu”, a kreda i broj 7 asocirat će ih na „Vuka i sedam kozlića”).- naslove tih bajki učenici mogu pronaći između aplikacija na stolu i zalijepiti ih na ploču**NAJAVA** Najavljujem obradu Grimmove bajke *Crvenkapica*; zapisujem naslov i autora na ploču.- nakon pripovijedanja učenicima postavljam pitanja kojima objedinjujem njihove doživljaje, mišljenja, ali i znanja o samoj priči**PRIPOVIJEDANJE BAJKI I INTERPRETACIJA** Učenici sjede polukružno, a ja ispred njih; priču pripovijedam razgovijetno.Nakon završetka priče, učenicima postavljam pitanja.Crvenkapica:Zašto su djevojčicu zvali Crvenkapica? Tko joj je poklonio crvenu kapicu? Gdje je živjela njezina baka? Koga je Crvenkapica susrela u šumi? Zašto je Crvenkapica skrenula s puta? Koga je vuk najprije pojeo? Što je tad učinio? Koja je pitanja Crvenkapica postavljala baki? Što je lovac čuo iz bakine kuće? Što je Crvenkapica na kraju zaključila?**RJEŠAVANJE PROBLEMSKOG ZADATKA**Nastavni listić**UOPĆAVANJE**Koju smo bajku danas upoznali i o njoj razgovarali? Koji se likovi u njoj pojavljuju? Što ste iz bajke naučili? Koji vam se lik najviše svidio? Zašto? Koji bi lik ti želio biti?**STVARALAŠTVO**Prikaži najdražu bajku u obliku stripa. ILI: Nacrtaj događaj koji ti se najviše svidio. |